Okresná prokuratúra Trnava 
Vajanského 22, 918 67 Trnava 1

Číslo: 2 Pv 497/14/2207	Trnava, 05.11.2015 
EEČ : 2-21-184-2015

U Z N E S E N I E

Trestná vec:	obv. XXXXX a spol. 
Trestný čin:	Prečin Hanobenie miesta posledného odpočinku podľa § 365 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Trnava

Podľa § 217 odsek 1 Trestného poriadku vyslovujem, že obvinení:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Hanobenie miesta posledného odpočinku podľa § 365 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
2. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie 
ktorý je trestne stíhaný pre trestný čin:
- Prečin Hanobenie miesta posledného odpočinku podľa § 365 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 18.7.2014 spisová značka 2 Pv 497/14/2207 ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinení sa dopustili trestného činu na tom skutkovom základe, že dňa 5. apríla 2014 v čase medzi 15,00 h až 22,38 h v obci XXXXX na starom židovskom cintoríne na parcele číslo 697 nachádzajúcej sa v katastrálnom území obce XXXXX, ustanovenom za pamätihodnosť obce XXXXX, potom ako sa XXXXX spýtal XXXXX, či zhodia neoznačený náhrobný kameň, spolu nohou kopali do tohto náhrobného kameňa, následkom čoho spadol nepoškodený na zem, čím zneuctili pamiatku posledného odpočinku, ktorá je v starostlivosti obce XXXXX.

Uznesením prokurátora Okresnej prokuratúry XXXXX zo dňa 18.7.2014, spisová značka 2 Pv 497/14/2207 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
2. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátorky Okresnej prokuratúry v Trnave zo dňa 18.07.2014 sp.zn. 2Pv 497/14/2207-7, s právoplatnosťou dňa 08.08.2014, bolo podľa § 216 ods. 1 Trestného poriadku podmienečne zastavené trestné stíhanie proti obvineným XXXXX a XXXXX za prečin hanobenia miesta posledného odpočinku spolupáchateľstvom podľa § 20 k § 365 ods. 1 Trestného zákona, a súčasne im bola určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia a uplynula dňom 08.08.2015.

      	Po uplynutí skúšobnej doby boli vyžiadané na obvineného správy z Okresného riaditeľstva PZ v Trnave, odboru kriminálnej polície, Okresného úradu XXXXX, odbor všeobecnej vnútornej správy, Obecného úradu mesta XXXXX, obce XXXXX. Zároveň boli doplnené odpisy registra trestov obvinených a boli vykonané lustrácie v dostupných evidenciách. 
	Preskúmaním príslušného spisového materiálu a zo zadovážených dokladov bolo zistené, že obvinení v skúšobnej dobe viedli riadny život, iného trestného činu sa nedopustili, tiež nebolo voči nim inou prokuratúrou podmienečne zastavené trestné stíhania a vyhoveli aj ďalším uloženým obmedzeniam. XXXXX nebol priestupkovo postihnutý, XXXXX bol postihnutý za priestupok dňa 30.07.2015 blokovou pokutou vo výške 10 € za priestupok proti verejnému poriadku podľa § 47 ods. 1 písm. d) zák. č. 372/1990 Zb. o priestupkoch v znení neskorších predpisov, pričom išlo o priestupok nízkej spoločenskej nebezpečnosti. Tento priestupok nevykazuje dostatočnú mieru závažnosti, aby viedol k inému rozhodnutiu, t.j. k rozhodnutiu o neosvedčení sa obvineného v skúšobnej dobe podmienečného zastavenia trestného stíhania
Právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Elena Bednáriková 
	 prokurátorka